ΓΡΑΠΤΗ ΕΡΩΤΗΣΗ E-0452/02

υποβολή: Rosa Migulez Ramos (PSE) προς την Επιτροπή

(22 Φεβρουαρίου 2002)

Θέμα: Σχέσεις ΕΕ-Χιλής και εκφόρτωση αλιευμάτων σε λιμένες της Χιλής

Η καλή διεξαγωγή των διαπραγματεύσεων για τα τελευταία κεφάλαια της συμφωνίας ελεύθερων ανταλλαγών μεταξύ της ΕΕ και της Χιλής θα πρέπει να επιτρέψει την σύναψή της εντός αυτού του εξαμήνου και να αποτελέσει ένδειξη των στενών πολιτικών και εμπορικών σχέσεων μεταξύ της Ένωσης και της Δημοκρατίας της Χιλής.

Όμωςπάρχει ένα γεγονός που παρακωλύει τις εν λόγω σχέσεις δηλαδή το γεγονός ότι οι αρχές της Χιλής απαγορεύουν στους κοινοτικούς αλιείς να εκφορτώνουν τα αλιεύματά τους σε λιμένες της χώρας αυτής. Ένα χρόνο αφότου επιτεύχθηκε συμφωνία μεταξύ της ΕΕ και της Χιλής για το θέμα αυτό εξακολουθεί ναφίσταται η απαγόρευση για τους κοινοτικούς αλιείς να εκφορτώνουν τα αλιεύματά τους σε χιλιανούς λιμένες, γεγονός που τουςποχρεώνει να εκφορτώνουν τα αλιεύματα στο Περού, με σημαντική αύξηση κόστους και αποστάσεων.

Κατά τα φαινόμενα η κυβέρνηση της Χιλής προσπαθεί ναποχρεώσει τους κοινοτικούς αλιείς να εργάζονται πέρα από τα 200 μίλια της αποκλειστικής οικονομικής της ζώνης, γεγονός το οποίο αντιβαίνει προς το διεθνές δίκαιο το οποίο διασφαλίζει την ελευθερία ναυσιπλοΐας σε διεθνή ύδατα.

Ποίες δράσεις έχει ή πρόκειται να αναλάβει η Επιτροπή προκειμένου να καταστεί δυνατό για τους κοινοτικούς αλιείς να εκφορτώνουν σε χιλιανούς λιμένες· Έχει εξετάσει η Επιτροπή τη δυνατότητα να εξαρτήσει τις διαπραγματεύσεις για την συμφωνία ελεύθερων ανταλλαγών — που περιλαμβάνει τις χιλιανές εξαγωγές ιχθύων προς την ΕΕ — από την πραγματική εφαρμογή του δικαιώματος εκφόρτωσης των αλιευμάτων σε χιλιανούς λιμένες·

Δεν φρονεί η Επιτροπή ότι περιφερειακή οργάνωση αλιείας για τον Νότιο Ειρηνικού που θα περιελάμβανε και την αλιεία ξιφία θα μπορούσε να επιλύσει αυτό το πρόβλημα και επιπλέον να επιτύχει καλύτερη διατήρηση των αλιευτικών πόρων·

Απάντηση του κ. Lamy εξ ονόματος της Επιτροπής

(16 Απριλίου 2002)

Η Κοινότητα και η Χιλή, τον Ιανουάριο του 2001,ιοθέτησαν ρύθμιση που επέτρεψε την αναστολή των διαδικασιών που είχε κινήσει η Κοινότητα στον Παγκόσμιο Οργανισμό Εμπορίου (ΠΟΕ) και η Χιλή στο Διεθνές Δικαστήριο για το δίκαιο της θάλασσας (ITLOS).

Η εν λόγω ρύθμιση, η οποία αποτέλεσε αντικείμενο διαπραγμάτευσης εκτός του πλαισίου των διαπραγματεύσεων για τη σύναψη της συμφωνίας ελευθέρων συναλλαγών, αποτελείται από τρία αλληλένδετα στοιχεία:

- κοινό πρόγραμμα αλιείας και έρευνας που προβλέπει την πρόσβαση τεσσάρων κοινοτικών πλοίων σε τρεις χιλιανούς λιμένες·

- συνέχιση της διμερούς συνεργασίας σε τεχνικά και επιστημονικά θέματα·

- πολυμερή συνεργασία για τη διατήρηση των αποθεμάτων ξιφία στην περιοχή του Νοτιοανατολικού Ειρηνικού.

Όσον αφορά την πρώτη πτυχή της ρύθμισης, το κοινό πρόγραμμα αλιείας και έρευνας, η εφαρμογή της ήταν συνάρτηση της οργάνωσης των πρακτικών πτυχών τεχνικού χαρακτήρα. Πραγματοποιήθηκαν πολλές συνεδριάσεις μεταξύ της Επιτροπής και των αρχών της Χιλής για να ρυθμιστούν όλα τα θέματα που εκκρεμούσαν. Σήμερα μπορεί να θεωρηθεί ότι οι τεχνικές αυτές πτυχές έχουν ρυθμιστεί και το πρόγραμμα μπορεί επομένως να τεθεί σε εφαρμογή. Η Επιτροπή αναμένει τον κατάλογο των κοινοτικών πλοίων που θα συμμετάσχουν, για να τον διαβιβάσει στη Χιλή και το πρόγραμμα να τεθεί σε εφαρμογή.

Στο πλαίσιο της διμερούς συνεργασίας στον τεχνικό και επιστημονικό τομέα, η διμερής επιστημονική και τεχνική επιτροπή (Bilateral Scientific and Technical Committee (BSTC)) συνεδρίασε το Μάιο 2001. Η συνεδρίαση αυτή επέτρεψε την ανταλλαγή πληροφοριών σχετικά με τις αλιευτικές δραστηριότητες στη συγκεκριμένη περιοχή και στην ανταλλαγή απόψεων για την κατάσταση των αποθεμάτων ξιφία.

Όσον αφορά την ενδεχόμενη δημιουργία νέας περιφερειακής οργάνωσης αλιείας για το Νοτιοανατολικό Ειρηνικό, η Επιτροπή θεωρεί επίσης ότι η πολυμερής συνεργασία είναι ο καταλληλότερος τρόπος για να διασφαλιστεί μακροπρόθεσμα η διατήρηση των πόρων. Κατά συνέπεια, το τρίτο στοιχείο της ρύθμισης προβλέπει ότι η Κοινότητα και η Χιλή θα εγκαινιάσουν κοινή πρωτοβουλία ενόψει της ανάπτυξης της πολυμερούς συνεργασίας.

Στο πλαίσιο αυτό, το Μάιο του 2002 στη Χιλή, θα διοργανωθούν διεθνείς διαβουλεύσεις, στις οποίες θα κληθούν να συμμετάσχουν πολλά μέρη που ενδιαφέρονται για την αλιεία ξιφία στο Νοτιοανατολικό Ειρηνικό. Κύριος στόχος αυτής της συνάντησης είναι ο προσδιορισμός των όρων εντολής και η εξεύρεση της καταλληλότερης μορφής πολυμερούς συνεργασίας για να διασφαλισθεί η διατήρηση του ξιφία στην περιοχή του Νοτιοανατολικού Ειρηνικού.